Vriĝio

Vriĝio estis sendependa respubliko (gaṇarājya aŭ gaṇasaṅgha) regita de konfederacio de ok klanoj, inkluzivante la liĉaviojn, ĉ. de –700 ĝis –300, kaj ĝi estis unu el la dek ses grandaj regnoj de antikva Barato. La regno regis la regionon Mitilon en nuna norda Biharo kaj ties ĉefurbo estis Vajŝalio, kiu estis ankaŭ la ĉefurbo de la liĉavioj.

 En literaturo 
Kaj la budhisma Grada kolekto kaj la ĝajnisma Bhagavati sutra inkluzivas Vriĝion en ilia listo de dek ses grandaj regnoj (solahamahājanapada).

 Etimologio 
La nomo Vriĝio (Vṛji) venas de la nomo de unu el la regantaj klanoj, la vriĝioj (vṛji), kiu estas menciita de Paninio, Ĉanakjo kaj Ŝjuanzango.

 Teritorio 
dekstre|250ra|eta|La stupao de Anando, konstruita de la liĉavioj en Vajŝalio, la ĉefurbo de Vriĝio, unu el la plej antikvaj respublikoj en la mondo.
La teritorio de Vriĝio estis norde de la rivero Gango en la nuna Barata ŝtato Biharo kaj etendiĝis ĝis la regiono Madeŝo. Okcidente, troviĝis la rivero Gandakio, kiu verŝajne markis la limon inter la sendependa respubliko Vriĝio kaj la sendependa respubliko Malao kaj kredeble ankaŭ disigis la respublikon de la raĝlando Kosalo. Oriente, ĝia teritorio kredeble etendiĝis ĝis la arbaroj ĉe la bordoj de la riveroj Kaŭŝiko kaj Mahanando.

 Gravaj urboj 
La ĉefurbo de la sendependa respubliko Vriĝio estis Vajŝalio. Aliaj gravaj urboj estis Kundapura aŭ Kundagrama —antaŭurbo de Vajŝalio—, Bhoganagara kaj Hatthigama.

 Regantaj klanoj 
La regantaj de la sendependa respubliko Vriĝio estis konfederacio de ol klanoj (aṭṭhakula) el kiuj la vriĝioj, la liĉavioj, la ĝnjatrioj kaj la videhoj estis la plej gravaj. Manudevo estis fama raĝo de la liĉavioj, kiu deziris Amrapalion post kiam li vidis ŝin danci en Vajŝalio. La identeco de la aliaj kvar klanoj ne estas klara, sed en parto de la Sutrakritanga, la urgoj, la bogoj, la kaŭravoj kaj la ajkŝvakoj estas logitaj kun la ĝnjatrioj kaj la liĉavioj kiel regitaj de la sama reganto kaj membroj de la sama asembleo.

 Vidu ankaŭ 
 Dek ses grandaj regnoj

 Referencoj 

Kategorio:Dek ses grandaj regnoj
Kategorio:Historio de Biharo
Kategorio:Terminaro de Budhismo
Kategorio:Imperioj kaj reĝlandoj en Barato
Kategorio:Administraj unuoj fonditaj en la 7-a jarcento a.K.
Kategorio:Administraj unuoj malfonditaj en la 5-a jarcento a.K.